Bob Bryan
Robertas Čarlzas „Bobas“ Brajanas (angl. Robert Charles „Bob“ Bryan) – profesionalus JAV tenisininkas. Profesionalo karjerą pradėjo 1998 m. Jis laimėjo 18 Didžiojo kirčio teniso turnyrų ir kartu su broliu dvyniu Maiku Brajanu 1-ąją ATP dvejetų reitingo vietą išlaikė 299 savaites. Per savo karjerą Bobas iškovojo 82 ATP titulus, o 2012 Londono olimpinėse žaidynėse iškovojo aukso medalį.